armvectores/hy_wikipedia_2023 huggingface dataset:
(8582) Կազուհիսա

(8582) Կազուհիսա (անգլ.՝ Kazuhisa), աստերոիդ աստերոիդների հիմնական գոտում։ Հայտնաբերվել է 1997 թվականի հունվարի 2-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 3,126788 ա. մ., առավելագույնը մոտենում է 2,4428 ա. մ. հեռավորության վրա և հեռանում 3,8107 ա. մ.։ Արեգակի շուրջ մեկ ամբողջական պտույտ է կատարում 2019,51 երկրային օրվա ընթացքում, իր ուղեծրով շարժվելով միջինում 0,178261 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8582) Կազուհիսա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գուիզ

Գուիզ (ֆր.՝ Gouise), համայնք Ֆրանսիայի Օվերն մարզի Ալյեի գավառի Մուլեն շրջանում։ Մտնում է Նեյի լը Ռեալ կանտոնի կազմի մեջ։ 
Համայնքի INSEE կոդ՝ 03124։


== Բնակչություն ==
Համայնքի բնակչությունը 2008 թվականին կազմում էր 224 մարդ։


== Տնտեսություն ==
2007 թվականի տվյալներով 149 աշխատունակ տարիքի մարդկանցից (15-64 տարեկան) 109-ը տնտեսապես ակտիվ էին, 40-ը անգործունակ (ակտիվության ցուցանիշը 73,2 %, 1999 թվականին եղել է՝ 75,6 %)։ 109 աշխատունակ բնակիչներից 104-ը աշխատում էին (64 տղամարդ և 40 կին), անաշխատանք էին 5-ը (3 տղամարդ և 2 կին)։ 40 անգործունակ մարդկանցից 17-ը աշակերտներ կամ ուսանողներ են, 10-ը թոշակառու, 13-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Գուիզ» (ֆրանսերեն)։ Արխիվացված օրիգինալից 2012-10-06-ին։ Վերցված է 2012-7-6 
«Գուիզ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-30
Թամակոնի

Թամակոնի (վրաց.՝ თამაკონი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 530 մարդ։


== Ծանոթագրություններ ==
Հակոբ Տեր-Աբրահամյան

Հակոբ Տեր-Աբրահամյան Աստապատցի (ծնվ․՝ 19-րդ դար, Աստապատ), որմնանկարիչ։


== Կենսագրական տվյալներ ==
Հակոբ Տեր-Աբրահամյանի մասին բավականին քիչ տեղեկություններ են հայտնի։ Նա ծնվել է Նախիջևանի Աստապատ ավանում։ Ստեղծագործական անունը ստացել է հայրենի բնակավայրի անունից։


== Մասնագիտական գործունեություն ==
19-րդ դարի կեսերից հետո Հակոբ Տեր-Աբրահամյան Աստապատցին նորոգել և նոր որմնանկարներ է կատարել Աստապատի Կարմի վանքում, Ապրակունիսի Սուրբ Գևորգ եկեղեցում և Սուրբ Կարապետ վանքում, Ագնաբերդի Սուրբ Գրիգոր եկեղեցում և այլ հուշարձաններում։


== Ծանոթագրություններ ==
Իբիկարայի

Իբիկարայի (պորտ.՝ Ibicaraí), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավային մարզում։ Մտնում է Գուանամբի գավառի կազմի մեջ։ Բնակչությունը կազմում է 27 622 մարդ՝ 2006 թվականի տվյալներով։ Գրավում է 217,914 կմ2 տարածք։ Բնակչության խտությունը՝ 126,8 մարդ/կմ²։


== Պատմություն ==
Քաղաքը հիմնադրվել է 1952 թվականի հոկտեմբերի 22-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 49 49.050.585,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.739,94 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,634 (տվյալները՝ ՄԱԿ-ի զարգացման ծրագրի)։
Ֆեդորովսկոե (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՖեդորովսկոեՖեդորովսկոե (ռուս.՝ Федоровское), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մացի (գյուղ, Ռիուգե շրջան)

Անվան այլ կիրառումների համար տե՛ս՝ ՄացիՄացի (էստ․՝ Matsi), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տարասովկա (գյուղ, Գրեբյոնկայի շրջան)

Անվան այլ կիրառումների համար տե՛ս՝ ՏարասովկաՏարասովկա (ուկրաիներեն՝ Тарасівка), գյուղ Ուկրաինայի Պոլտավայի մարզի Գրեբյոնկայի շրջանում։ Բնակավայրը նախկինում նաև անվանվել է Մակսիմովկա։
2001 թվականի տվյալներով Տարասովկա գյուղում բնակվում էր 1 001 մարդ։ Բնակավայրը զբաղեցնում է 7561 կմ² տարածք։ Բնակչության խտությունը կազմում էր 132,39 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(8245) Մոլնար

(8245) Մոլնար (անգլ.՝ Molnar), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 8-ին Շելտ Բասի կողմից Պալոմարում։
Միջին հեռավորությունը Արեգակից կազմում է 2,412391 ա. մ., առավելագույնը մոտենում է 2,0671 ա. մ. հեռավորության վրա և հեռանում 2,7577 ա. մ.։ Արեգակի շուրջ մեկ ամբողջական պտույտ է կատարում 1368,58 երկրային օրվա ընթացքում, իր ուղեծրով շարժվելով միջինում 0,263047 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8245) Մոլնար աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիլլա դի Տիրանո

Վիլլա դի Տիրանո (իտալերեն՝ Villa di Tirano), կոմունա Իտալիայում՝ Լոմբարդիա մարզի Սոնդրիո գավառում, Շվեյցարիայի հետ Իտալիայի ունեցած պետական սահմանի մոտ, Միլանից մոտավորապես 110, գավառի վարչական կենտրոնից՝ Սոնդրինո քաղաքից 20 կիլոմետր հեռավորության վրա։ Սահմանակից է Ապրիկա, Բիանցոնե, Կորտենո Գոլյի, Տելիո, Տիրանո համայնքներին։ Բնակչության թվաքանակը 2014 թվականի տվյալներով եղել է շուրջ 3 հազար, բնակչության խտությունը կազմել է 124 մարդ/կմ²։ Զբաղեցնում է 25 կմ² մակերես։ Փոստային ինդեքս՝ 23030, հեռախոսային կոդ՝ 0342:
Քաղաքի հովանավոր սուրբը համարվում է՝ Լավրենտիոս Հռոմեացին։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Սենեքերիմ Արծրունի (դրամատուրգ, թարգմանիչ)

Անվան այլ կիրառումների համար տե՛ս՝ Սենեքերիմ Արծրունի (այլ կիրառումներ)
Վիքիպեդիայում կան հոդվածներ  Արծրունի ազգանունով այլ մարդկանց մասին:Սենեքերիմ Մարգարի Արծրունի (1847 - 1918), հայ դրամատուրգ, թարգմանիչ։ Աշխատակցել է Թիֆլիսում լույս տեսնող «Մեղու Հայաստանի» լրագրին։ Գրել է «Տփղիսեցի Ասպետյաններ» (1882) պիեսը, որը բեմադրվել է Թիֆլիսում՝ Պետրոս Ադամյանի, Ա․ Հրաչյայի, Մ․ Մնակյանի մասնակցությամբ։ Դրամայի հիմքը հայ ընտանիքի քայքայումն է օտարամուտ բարքերի ազդեցությամբ։ Սենեքերիմ Արծրունին կատարել է թարգմանություններ Վ․ Շեքսպիրից («Լիր արքա», «Համլետ», 1889)։ Պետրոս Ադամյանը շեքսպիրյան կերպարները մարմնավորելիս հաճախ հանդես է եկել այդ թարգմանություններով։


== Ծանոթագրություններ ==
Ատամանսկոե (գյուղ, Բուրինի շրջան)

Ատամանսկոե (ուկրաիներեն՝ Атаманське), գյուղ Ուկրաինայի Սումիի մարզի Բուրինի շրջանում։
2001 թվականի տվյալներով Ատամանսկոե գյուղում բնակվում էր 4 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մակուա

Մակուա (վամակուա, մակվա, մակոանե, նգուրու), Աֆրիկայի հարավային մասում բնակվող ազգ։ Ապրում են Մոզամբիկում, Մալավիում, Տանզանիայում, Հարավաֆրիկյան Հանրապետությունում և Զիմբաբվեում։


== Բնակավայր ==
Մակուան բանտու խմբի ազգ է Մոզամբիկի կենտրոնական շրջաններում (Լուժենդա գետից հարավ՝ մինչև Զամբեզի գետի ստորին հոսանքը) և Մալավիի ու Տանզանիայի հարևան շրջաններում։ Մակուաները մոտ են լոմուեներին (արևմտյան մակուա), նգուլուներին (արևելյան մակուա), չուաբոներին։ Նրանց էթնոնիմն է՝ մակուա, վամակուա, մակվա, մակոանե, նգուրու։


== Բնակչություն ==
Մոզամբիկում բնակվում է մակուա ազգի 6,9 միլիոն, Մալավիում՝ 1,3 միլիոն, Տանզանիայում՝ 300 հազար ներկայացուցիչ։ Ոչ մեծ խմբեր ապրում են նաև Հարավաֆրիկյան Հանրապետությունում (15 հազար մարդ) և Զիմբաբվեում (25 հազար մարդ)։ Բնակչության ամբողջական թիվը կազմում է 8 550 000 մարդ։


== Լեզու ==
Նրանց լեզուն իմակուան է (մակուա), բարբառները՝ մեդո, լոմվե։


== Կրոն ==
Մակուաները պահպանում են ավանդական հավատքը, կան սուննիներ և քրիստոնյաներ, մեծ մասամբ կաթոլիկներ են։ Մոզամբիկի ներքին շրջաններում պահպանվել է բնության ոգիների պաշտամունքը (անձրև գալու արարողություն), կախարդանքը։


== Ավանդական կենցաղավարություն ==
Մակուաները զբաղվում են անտառահատման-կրակային ձեռքի երկրագործությամբ, (մանիոկ, սորգո, բրինձ, լոբազգիներ, բանան), մանր եղջերավոր անասունների և թռչունների բուծմամբ, որսորդությամբ և ձկնորսությամբ։ Մեծ դեր է խաղում արտագնացությունը դեպի տնկադաշտեր, հանքեր և քաղաքներ։ Արհեստներից զարգացած է փայտամշակումը, ռաֆիայի (արմավենի) թելիկներից կարմիր և սև գույնի երկրաչափական նախշերով գործվածքների պատրաստումը։


== Ավանդական սոցիալական կազմակերպություն ==
Մակուաները բաժանվում են ցեղախմբերի՝ ըստ մայրական ծագման։ Ընտանիքը մեծ է։ Ամուսնությունը մայրական տեղայնացում ունի (ապրում են մայրական ծնողների հետ)։ Հիմնական բաղկացուցիչ մասը կազմում են գյուղական համայնքները։


== Ավանդական կացարան ==

Մակուաների մեծամասնությունն ապրում է շրջանաձև հատակագծով ոչ մեծ գյուղերում։ Տները կլոր են՝ ծղոտից և արմավենու տերևներից պատրաստված բարձր կոնաձև տանիքներով, տնտեսական կառույցները հյուսված են ճյուղերով և կավածեփ։ Ծովափնյա շրջաններում հիմնականում տարածված են երկթեք կտուրներով ուղղանկյունաձև տները։ Տնկարանները շրջապատված են խուլ ցանկապատներով։ Մակուաների մի մասն ապրում է քաղաքներում, զբաղվում արհեստներով և առևտրով։


== Ավանդական հագուստ ==
Փոխառվել է սվահիլիից․ տղամարդիկ կրում են հալաբեա, վարտիք, սանդալներ և դեկորատիվ բամբակյա գլխարկ, իսկ կանայք՝ վառ գույնի թիկնոց և երկար զգեստ։ Գյուղական համայնքներում տղամարդիկ կրում են միագույն կտորից պատրաստված հագուստ, որը ծածկում է մարմինը գոտկատեղից մինչև ծնկները, իսկ կանայք՝ երկու կտորից բաղկացած (գոտկային և կրծքային) հագուստ։


== Ավանդական սնունդ ==
Մակուաները հիմնականում օգտագործում են բուսական սնունդ (շիլա` մանրացված հատիկներով և բանջարեղենային ամոքանքով), ձուկ։


== Ծանոթագրություններ ==


== Արտաքին հղումներ ==
Մակուաների լեզուն (անգլ.)


== Գրականություն ==
Лукин М. Макуа // Народы и религии мира / Глав. ред. В. А. Тишков. М.: Большая Российская Энциклопедия, 1998. С. 35 - 36.
Макуа // Большая российская энциклопедия : [в 35 т.] / гл. ред. Ю. С. Осипов. — М. : Большая российская энциклопедия, 2004—2017.
Առաքել Նախիջևանցի

Առաքել Նախիջևանցի (17-րդ դար, Նախիջևան-18-րդ դար), հայ տաղերգու, եպիսկոպոս։


== Կենսագրություն ==
Ծնվել է Նախիջևան քաղաքում։ Նա ապրել ու գործել է Կոստանդնուպոլսում 17-րդ դարի վերջերին  և 18-րդ դարի սկզբին։


== Գործունեություն ==
Վենետիկում 1678 թվականին եղել է Հակոբ Ջուղայեցու պատվիրակը։ Նախիջևանցու հայկական տոմարին նվիրված բանաստեղծությունը պահպանել է «Ծաղկաքաղ» ժողովածուում։ Հայ վաճառականներին և Թոմաս Հայրապետին 1678 թվականին նամակներ է գրել՝ ի պաշտպանություն Մարսիլիայի հայկական տպարանի։


== Ծանոթագրություններ ==
Պորտու Գրանդի

Պորտու Գրանդի (պորտ.՝  Porto Grande), համայնք Բրազիլիայում՝ Ամապա նահանգի կազմում։ Գտնվում է Բաիա նահանգի հարավային մարզում։ Մտնում է Մակապաի գավառ կազմի մեջ։ Բնակչությունը կազմում է 13 032մարդ՝ 2006 թվականի տվյալներով։ Գրավում է 4402 կմ2 տարածք։ Բնակչության խտությունը՝ 3,48 մարդ/կմ²։
Բնակավայրի հովանավորն է սուրբ Տիրամայրը։


== Պատմություն ==
Քաղաքը ստեղծվել է 1992 թվականին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 81 919.000,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է  6.198,0 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։


== Աշխարհագրություն ==
Կլիման հասարակածային է։
Վորանիտ Զավորնվոնգս

Վորանիտ Զավորնվոնգս, հայտնի է Մուկ կեղծանունով, հոկտեմբերի 9, 1996(1996-10-09), Բանգկոկ, Թաիլանդ), Թաիլանդացի  երգչուհի և դերասանուհի ։


== Կենսագրություն ==
Վորանիտ Զավորնվոնգսը ծնվել է 1996 թվականի  հոկտեմբերի 9-ին,  Բանգկոկում։ Նա ընտանիքի երկրորդ երեխան է։ Նրա եղբայրը, Ջիրակիտ Զավորնվոնգսը ևս դերասան է Թայլանդում։ Ավելի վաղ նա հաճախել է Սատրիվիտայի 2-րդ դպրոցը։ Այժմ նա սովորում է Կասեթսարտ համալսարանում։


== Կարիերա ==
2014 թվականին սկսել է Վորանիտի կարիերան։ «Պայթյուն» ալիքի շնորհիվ նա նկարահանվել է «Rukjing» դրամայում։ Ավելի ուշ նա նկարահանվել է «Սենյակում մենակ» դրամայում։ «Տգեղ բադի ձագ» դորամայի շնորհիվ նա նվաճել է ժողովրդի սերը։ Նվաճել է «Իդիալական զույգ» մրցանակը Պուտիչայ Կասետսինի հետ։ Նա նաև երգել է այդ դրամայում։ 2016 թվականին նա մասնակցել է հերթական դորամային «Համբույրի շարքը», որտեղ նրա զուգընկերն Սաթափոնգ Փիանգհորն էր։


== Ֆիլմագրություն ==
Դորամա


== Պատմություն ==
Երգեր


== Ծանոթագրություններ ==


== Արտաքին հղումներ ==
Վորանիտ  Զավորնվոնգսը
1340

1340 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1340 թվականն է, 
XIV դարի 40-րդ տարին։


== Դեպքեր ==


== Ծնունդներ ==


== Մահեր ==
Պիլցամաա (գետ)

Անվան այլ կիրառումների համար տե՛ս՝ Պիլցամաա (այլ կիրառումներ)Պիլցամաա (էստ․՝ Põltsamaa jõgi), գետ Էստոնիայի կենտրոնական մասում։ Գետը սնում են Էնդլայի ճահիճների ջրերը, այս ճահիճների շուրջ կազմավորված է արգելոց։ Գետի երկարությունը կազմում է 135 կմ, ջրհավաք ավազանի մակերեսը կամում է 1310 կմ²։ Գետը հանդիսանում է երկարությամբ երրորդը Էստոնիայի գետերի միջև։
Պիլտսմաա գետը պատկանում է Վիրտսյարվ լճի ավազանին, հանդիսանում է Պեդյա գետի աջ վտակը։ Գետի վրա է գտնվում Պիլցամաա քաղաքը։


== Ծանոթագրություններ ==


== Տես նաև ==
Էստոնիայի գետեր
Ժելյկո Յոքսիմովիչ

Ժելյկո Յոքսիմովիչ(սերբ.՝ Жељко Јоксимовић, ապրիլի 20, 1972(1972-04-20), Բելգրադ, Սերբիայի Սոցիալիստական Հանրապետություն, ՀՍՖՀ), սերբ երգիչ, երաժիշտ, երգահան։ Մասնակցել է Եվրատեսիլ 2004 երգի մրցույթին` ներկայացնելով Սերբիա և Չեռնոգորիան իր "Lane moje" երգով։ Նա զբաղեցրեց 2-րդ հորիզոնականը, զիջելով Ուկրաինայի ներկայացուցիչ Ռուսլանային։
2012 թվականին նա կրկին մասնակցեց մրցույթին Բաքվում, ներկայացնելով Սերբիան "Nije Ljubav Stvar" երգով, որը զբաղեցրեց 3-րդ հորիզոնականը։
2008 թվականին նա Յոհանա Յանկովիչի հետ միասին վարում էր Եվրատեսիլ 2008 երգի մրցույթը Սերբիայում։
Շլեֆ

Շլեֆ, նախկինում՝ Ալ-Ասնամ (արաբ․՝ الشلف‎‎), մինչև 1962 թվականը՝ Օռլեանվիլ կամ  Օռլեանսվիլ (ֆր.՝ Orléansville), քաղաք Ալժիրի հյուսիսային մասում. նույնանուն վիլայեթի վարչական կենտրոնը։ 2008 թվականի տվյալներով բնակչության թվաքանակը եղել է 178 616  (ըստ որոշ աղբյուրների՝ 2005 թվականին այդ ցուցանիշը կազմել է մոտավորապես 235 000)։ 1954 և 1980 թթ. ավերիչ երկրաշարժերի հետևանքով քաղաքում հազարավոր մարդիկ են զոհվել։


== Աշխարհագրական դիրքը ==
Քաղաքի կենտրոնը գտնվում է ծովի մակերևույթից 133 մետր միջին բարձրության վրա։ Ընկած է երկրի մայրաքաղաք Ալժիրից մոտավորապես 200 կիլոմետր դեպի հյուսիս։


== Պատմություն ==
Հիմնադրվել է 1843 թվականին, հինհռոմեական Կաստելլում Տինգիտանում (Castellum Tingitanum) ամրացված բնակավայրի ավերակների վրա։ Սկզբնապես կրել է Օռլեանսվիլ անվանումը, 1962 թվականին վերանվանվել է Ալ-Ասնամ, 1980 թվականից կոչվել է Շլեֆ՝ Ալժիրի ամենաերկար գետի անունով։ Քաղաքում գործում են Հասիբա բեն Բուալիի անվան համալսարանը, ASO Chlef ֆուտբոլային ակումբը։ Մերձակայքում գտնվում են քրիստոնեական հնագույն բազիլիկի ավերակներ, որի մի անկյունում պահպանվել է լաբիրինթոսատիպ խճանկար (դա քրիստոնյաների կողմից նմանատիպ զարդամոտիվի գործածման ամենահին նմուշն է համարվում)։


== Կլիմա ==
Շլեֆին բնորոշ է միջերկրածովյան կլիման (Köppen climate classification-ի դասակարգմամբ՝ Csa)՝ չափազանց շոգ ու չոր ամառներով և մեղմ ու խոնավ ձմեռներով։


== Ժողովրդագրություն ==
Բնակչության թվաքանակի փոփոխություններն ըստ տարիների.


== Տրանսպորտ ==
Շլեֆն ունի նույնանուն միջազգային օդանավակայան և երկաթուղային կայարան Ալժիր-Օրան երկաթգծի վրա:։


== Պատկերասրահ ==

		
		
		
		
		
		
		
		
		
		
		
		
		
		
		


== Ծանոթագրություններ ==
One Last Breath

One Last Breath, Հունաստանի երգչուհի Մարիա Էլենա Կիրիակուի երգը, որը ներկայացվում էր Եվրատեսիլ 2015 երգի մրցույթում։


== Տեղեկատվություն երգի մասին ==
Հույն երգչուհի Մարիա Էլենա Կիրիակուն բացի երգելուց նաև հումանիտար գիտությունների դոկտոր է, նա նաև Հունաստանի և Կիպրոսի համալսարաններում դասավանդում է մի քանի առարկաներ։
Հունաստանը այս տարի որոշել է Եվրատեսիլի վրա շատ գումար չծախսել։ Նրանք որոշել են խնդրել Մարիա Էլենա Կիրիակուին որպեսզի նա ներկայացնի Հունաստանը։ Աղջիկը, երբ լսում է նրանց առաջարկը միանգամից համաձայնվում է, բայց մեկ պայմանով, նա խնդրում է որպեսզի այս տարի Հունաստանը Եվրատեսիլ երգի մրցույթյում կատարի հանգիստ երգ։


== Ծանոթագրություններ ==
Ջունեյնեթ Ռիսլանի շրջան

Ջունեյնեթ Ռիսլանի շրջան (արաբ․՝ ناحية جنينة رسلان‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Դուռեյքիշի գավառի 4 շրջաններից մեկը։
Վարչական կենտրոնն է Ջունեյնեթ Ռիսլան քաղաքը։ 2004 թվականի մարդահամարի տվյալներով շրջանը ունի 9 846 բնակչություն։


== Ծանոթագրություններ ==
Կոլչագուա (նահանգ)

Կոլչագուա (իսպ.՝ Provincia de Colchagua), նահանգ Չիլիի Օ'Հիգինս տարածաշրջանում։ Վարչական կենտրոնն է Սան Ֆեռնանդո քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Կոլչագուան հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 10 համայնք.


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 196 566 մարդ, բնակչության խտությունը կազմում է 34,62 մարդ/կմ²։
Կոլչագուա նահանգի տարածքի ընդհանուր մակերեսը կազմում է 5 678 կմ²։


== Տես նաև ==
Չիլիի վարչական բաժանում


== Ծանոթագրություններ ==


== Արտաքին հղումներ ==
Կոլչագուա նահանգի պաշտոնական կայքը (իսպ.)
Մանկական ստեղծագործություն

Մանկական ստեղծագործություն, ստեղծագործության դրսևորում, որի պրոցեսում զարգանում է երեխայի բանականությունն ու հուզականությունը, նա կարողանում է ճանաչել կյանքն ու որոշել իր տեղը, ձեռք է բերում աշխատանքի փորձ, տարբեր նյութերով ու գործիքներով աշխատելու հմտություն, ինքնատիրապետում։ 
Տեխնիկական մանկական ստեղծագործությունը պոլիտեխնիկական կրթության ու մասնագիտական կողմնորոշման կարևոր միջոցներից է։ Նպաստում է տեխնիկայի հանդեպ երեխայի կայուն հետաքրքրության ձևավորմանը, նորարարական և գյուտարարական հակումների, մտածողության զարգացմանը, խթանում կրթության գիտական մակարդակի բարձրացմանը։ Տեխնիկական մանկական ստեղծագործությունը ավելի շատ իրականացվում է արտադասարանական պարապմունքներում և դրսևորվում է ռոբոտներ, մոդելներ, սարքեր, մեխանիզմներ, ոչ բարդ մեքենաներ նախագծելու և պատրաստելու ընթացքում։ 


== Գեղարվեստական մանկական ստեղծագործություն ==

Երեխայի ստեղծագործական գործունեությունը արվեստի բնագավառում դրսևորվում է իմպրովիզացիաների (պատմվածքներ, բանաստեղծություններ, մեղեդիներ, պարային շարժումներ, խաղեր և այլն) ձևով։ մանկական ստեղծագործությունը արվեստի բնագավառում նպաստում է երեխայի գեղագիտական ճաշակի դաստիարակությանը և գեղարվեստական կրթությանը։
Կերպարվեստի մանկական ստեղծագործությունը երեխայի համար ամենազանգվածայինն է։ Երեխան իր ճանաչած առարկան, որպես կանոն, սկսում է պատկերել 3-4 տարեկանից։ Նրա պատկերածը տեսանելի է և գործուն։ Ավելի ուշ շրջանի մանկական նկարը խաղային թեքում և բովանդակություն ունեցող գծանկարչական պատմվածք է։ Գրական մանկական ստեղծագործության տարրերը երեխայի մոտ դրսևորվում են մայրենի լեզվին տիրապետելուց հետո։ Տարեցտարի երեխայի գրական ստեղծագործությունը դառնում է էլ ավելի նպատակասլաց, երեխան սկսում է հասկանալ գրական ստեղծագործությունների հասարակական արժեքը, դրանց ստեղծումը դառնում է նրա ստեղծագործական պրոցեսի նպատակը, որոշակիորեն դրսևորվում են հակումները գրական տարբեր ժանրերի նկատմամբ։ Երաժշտության բնագավառում մանկական ստեղծագործությունը դիտվում է որպես երաժշտական դաստիարակության մեթոդ։
Կարմիր սանդալ

Սանդալի ծառ, կարմիր ճանդակ, պտերոկարպուս սանդալի (լատ՝ Pterocarpus  santálinus), ցածրաճ ծառ, որը աճում է ասիայի արևելյան արևադարձային և Ցեյլոնյան սաղարթավոր անտառներում։ Պտերոկարպուս ցեղի տեսակ է, Բակլաազգիների ընտանիքից։


== Ստուգաբանությունը ==
Պտերոկարպուս սանդալի ինչպես նաև Կարմիր սանդերս, Կարմիր սանդալ և Սանդալենի (սանդալի ծառ) հանդիսանում են Հարավային Հնդկաստանի հարավային Արևելյան Ղաթի լեռնաշղթայի էնդեմիկ։ Հոմանիշն է Lingoum santalinum:


== Բուսաբանական նկարագրությունը ==
Ծաղիկները միայնակ են, դեղին կարմիր շերտերով, ունի 10 առէջներ, որոնցից ինը թելիկներով զողակցված են նմանակվելով խողովակին։ Պտուղը՝  հարթ, կլորավուն փոճոկ է։
Բարձրությունը հասնում է 6-8 մետրի, տերևները փետրավոր են։


== Նշանակությունը և կիրառումը ==
Սանդալի ծառի բնաբայտը օգտագործվում է թանկարժեք կահույքի և ներկերի ստեղծման մեջ, պարունակում է սանտալին, սանդալաթթու, սանտալ և պտերոկարպին։


=== Ծիսակատարություններ ===
Հինդուիզմում սանդալենին օգտագործվում է և համարվում է որպես սուրբ ծառ։ 
Քահանաներ ու ավելի բարձր կարգի կաստերի ներկայացուցիչները, ինչպիսիք են բրահամիններ, լայնորեն օգտագործում են սանդալի փայտը իրենց ծեսերում։


== Պահպանության կարգավիճակը ==
Պտերոկարպուս սանդալը նշված է որպես վտանգված տեսակներից IUCN-ի կողմից, քանի որ նրա փայտանյութը գերշահագործման է ենթարկվել Հարավային Հնդկաստանում։
Փլաթ շրջան (Իլինոյս)

Փլաթ շրջան (անգլ.՝ Piatt County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.140 կմ² է, բնակչությունը՝ 16.729 մարդ (2010 թ. տվյալներով)։ Շրջկենտրոնն է Մոնտիկելո բնակավայրը։ Կազմավորվել է 1841 թ.։
Ստադիո դելլա Ռոմա

Ստադիո դելլա Ռոմա (իտալերեն՝ Stadio della Roma), (հայերեն՝ Ռոմայի մարզադաշտ), իտալական Սերիա A-ն ներկայացնող Ռոմա ֆուտբոլային ակումբի մարզադաշտի ժամանակավոր անվանումն է։ Մարզադաշտի շինարարությունը կսկսվի 2018-ին և նախատեսված է այն ավարտել 2020-ին։ Մարզադաշտը կկառուցվի Հռոմի հարևանությամբ գտնվող Տոր դի Վալլե ձիարշավարանի տեղում։ Մարզադաշտը կտեղավորի 52,500 հանդիսական, ինչպես նաև հնարավորություն կլինի շատացնելու նստատեղերի քանակը մինչև 55,000-ի։ Մարզադաշտի դիզայնով զբաղվել է ամերիկացի ճարտարապետ Դեն Մեյսը, նրա խոսքերով Մեյսը ոգեշնչվել է Հռոմի Կոլիզեումից։ Մարզադաշտը ներառելու է VIP տարածքը, 14000 նստատեղ նախատեսված է Ռոմայի ֆան ակումբների համար։


== Արտաքին հղումներ ==
www.stadiodellaroma.com - Մարզադաշտի պաշտոնական կայքը Archived 2019-11-01 at the Wayback Machine. (անգլ.) (իտալ.)


== Ծանոթագրություններ ==
Ջորդան Ջավարիս

Ջորդան Ջավարիս (անգլ.՝ Jordan Gavaris; սեպտեմբերի 25, 1989(1989-09-25), Caledon, Regional Municipality of Peel, Օնտարիո, Կանադա), կանադացի դերասան, առավել հայտնի է «Մթին երեխա» հեռուստասերիալում՝ Ֆելիքս Դոկինզի դերով։


== Վաղ կյանք ==
Ջավարիսը ծնվել է Կանադայի Օնտարիո նահանգի Կալեդոն քաղաքում։ Նրա հայրը ներգաղթյալ է Հունաստանից, իսկ մայրը հյուսիսեվրոպական ծագում ունեցող բնիկ կանադացի է։ Ռեժիսոր և սցենարիստ Կոստա Գավրասը նրա հեռավոր ազգականն է։ Ջավարիսը ընտանիքի երեք երեխաներից ամենափոքրն է։ Նա ավագ դպրոցն ավարտել է 2007 թվականին։ Նրա առաջին աշխատանքը եղել է տեսավարձույթի խանութում։


== Կարիերա ==
Ջավարիսը նորամուտը կատարել է կանադական անկախ «45 R.P.M.» ֆիլմում։ 2010 թվականին նա խաղացել է «Cartoon Network»-ի «Անհավանական պատմություն» ֆիլմի գլխավոր դերերից մեկում։
2013-2017 թվականներին նկարահանվել է «Մթին երեխա» սերիալում, որտեղ կատարել է Ֆելիքս Դոկինզի դերը։ Այդ դերը նրան արժանացրել է գովեստի խոսքերի քննադատների կողմից, մասնավորապես՝ նրա անգլերեն առոգանության համար։ Ջավարիսը երկու անգամ դարձել է կանադական գլխավոր մրցանակի՝ «Canadian Screen Awards»-ի դափնեկիր՝ ստանալով պարգևներ 2014 և 2015 թվականներին դրամատիկ սերիալում «Երկրորդ պլանի  լավագույն տղամարդու դերի» համար։
2016 թվականին նկարահանվել է ռեժիսոր Գաս Վան Սենթի «Ծառերի ծով» ֆիլմում՝ Մեթյու Մակքոնահիի, Քեն Վատանաբեի և Նաոմի Ուոթսի հետ։


== Անձնական կյանք ==
Ջավարիսը բացահայտ գեյ է։ 2012 թվականի սեպտեմբերից հանդիպում է դերասան Դևոն Գրայի հետ։


== Ֆիլմագրություն ==


=== Կինո ===


=== Հեռուստատեսություն ===


== Ծանոթագրություններ ==


== Արտաքին հղումներ ==
Մ.թ.ա. 543


== Դեպքեր ==


== Ծնունդներ ==


== Մահեր ==
(6770) Ֆուգետ

(6770) Ֆուգետ (անգլ.՝ Fugate), աստերոիդ աստերոիդների հիմնական գոտում։ Հայտնաբերվել է 1985 թվականի օգոստոսի 22-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,02389 ա. մ., առավելագույնը մոտենում է 2,6934 ա. մ. հեռավորության վրա և հեռանում 3,3544 ա. մ.։ Արեգակի շուրջ մեկ ամբողջական պտույտ է կատարում 1920,65 երկրային օրվա ընթացքում, իր ուղեծրով շարժվելով միջինում 0,187437 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6770) Ֆուգետ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քաղաքային որսորդ

Քաղաքային որսորդ (հանգըլ՝ 시티헌터 ― Սիտի հանտե), ռեժիսոր Ջին Հյոկի և սցենարիստ Հվան Ին Գյոնի՝ 2011 թվականին նկարահանած հարավկորեական հեռուստասերիալ։


== Սյուժե ==
Վաղ հասակից Լի Յու Սոնին սովորեցնում են մարտական հնարքների և զենքի տիրապետման։ Ծնողների մասին ճշմարտությունը մասին նա իմանում է միայն 17 տարեկանում։ Պատմությունն իմանալուց հետո նա որոշում է փոխել իրեն։ Երբ մտածում է, թե արդեն պատրաստ է, գնում է Սեուլ։ Ոչ թե մորը փնտրելու նպատակով, այլ գտնելու նրանց, ովքեր ազդել են իրենց ընտանիքի կյանքի վրա։
Լի Յու Սոնը, ով երկու անգամ կորցրել էր ծնողներին թե՛ հարազատ, թե՛ ոչ հարազատ, պետք է մոռանա, ինչ է ընկերությունն ու սերը։ Որովհետև ում հետ մտերմանա, նրան մահվան ռիսկի կենթարկի։
Կիմ Նա Նան պարտավոր էր գումար աշխատել ոչ միայն իր, այլ նաև հոր համար, որն արդեն 10 տարի կոմայում էր։ Չհոնվադեում տեղ ստանալուց հետո նա չէր կարող ուրախանալ։ Նա այնտեղ հանդիպում է լովելասի, ում վերջերս հանդիպել էր գործի բերումով։


== Դերասաններ ==
Լի Մին Հո - Լի Յուն Սունգ / Ջոն Լի
Փակ Մին Յունգ ֊ Կիմ Նանա
Լի Ջուն Հյուկ ֊ Կիմ Յունգ Ջու 
Կիմ Սանգ Ջունգ ֊ Լի Ջին Ջունգ / Սթիվ Լի
Կիմ Սանգ Հո ֊ Բե Շիկ Ջունգ / Բե Ման Դոկ
Ջունգ Ջուն ֊ Կիմ Սանգ Գուկ
Լի Սունգ Հյունգ ֊ Սոնգ Յունգ Դուկ 
Բեկ Սընգ Հյուն ֊ Փակ Հո Շիկ
Յանհ Ջին Սունգ ֊ Շին Ըն Ահ
Լի Կվանգ Սու ֊ Գո Կի Ջուն 
Չուն Հո Ջին ֊ Չոի Ընգ Չան 
Չոի Իլ Հվա ֊ Կիմ Ջոնգ Շիկ 
Չոի Սանգ Հուն ֊ Սո Յոնգ Հակ
Լի Հյո Ջունգ ֊ Լի Կյունգ Վան 
Չոի Ջունգ Վու ֊ Չոն Ջե Ման


=== Սաունդթրեկ ===


== Վարկանիշ ==


== Տես նաև ==
Տղաներ՝ ծաղիկներից գեղեցիկ
Ուրախ համբույր (սերիալ)
Սրտի լարեր (սերիալ)
Քեզ համար՝ ամբողջ հմայքով
Ավագ դպրոց․ Սիրո ժամանակն է
Մինամ, դու գեղեցիկ ես
Ժառանգները (սերիալ)


== Ծանոթագրություններ ==
Գեղարքունյաց սարավանդ

Գեղարքունյաց սարավանդ, սարվանդ Սևանա լճի արևմտյան կողմում։ Ունի ասիմետրիք տեսք, հարթ, լավային ծածկոցով, դեպի Գավառագետը իջնում է զառիթափ լանջերով, իսկ լճահայաց լանջերը հիմնականում մեղմաթեք են։


== Ծանոթագրություններ ==
Թիքնիս

Թիքնիս, գյուղ Արևմտյան Հայաստանում, նախկին Կարսի մարզում, Կարս քաղաքից 40 Կմ հյուսիս-արևելք։ 19-րդ դարի վերջին ուներ 390 (61 տուն) հայ բնակիչ։ Նրանք մինչև 1868 թվականը բնակվում էին մեկ ուրիշ գյուղում, թուրքերի հետ միասին։ Խուսափելով հետապնդումներից՝ հայերը լքեցին իրենց բնակավայրը և հիմնադրեցին Թիքնիսը։ 1870 թվականին կառուցվեց Սուրբ Մինաս եկեղեցին։ Թիքնիսի շրջակայքում կային հայկական հին գերեզմանոց, ավերակ վանքի և եկեղեցու մնացորդներ։ Թիքնիսի հայերը բռնությամբ տեղահանվել են 1920 թվականի հայ-թուրքական պատերազմի ժամանակ։
Լոս Անջելես Չարջերս

«Լոս Անջելես Չարջերս» (անգլ.՝ Los Angeles Chargers), Լոս Անջելես քաղաքի ամերիկյան ֆուտբոլի պրոֆեսիոնալ ակումբ, որը հանդես է գալիս Ֆուտբոլի ազգային լիգայում։ Ակումբը հիմնադրվել է 1960 թվականին։ 1961 թվականից 2016 թվականը ընկած ժամանահավածում հանդիպումները հյուրընկալել է Սան Դիեգոյում։


== Ծանոթագրություններ ==


== Արտաքին հղումներ ==
Պաշտոնական կայք
Էջը NFL.com կայքում
Spiders

«Spiders», ամերիկահայ System of a Down խմբի երգն է իրենց առաջին՝ System Of A Down ալբոմից։ Երգը ընտրվել է որպես «Ճիչ 3» ֆիլմի սաունդթրեկ։


== Երգացանկ ==


== Արտաքին հղումներ ==
«Spiders» Տեսահոլովակը YouTube կայքում
Սեն Մոնտան

Սեն Մոնտան (ֆր.՝ Saint-Montan), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 1764 մարդ, բնակչության խտությունը` 53.16 մարդ/կմ²։ Բնակավայրը զբաղեցնում է 33.18 կմ² տարածք։


== Աշխարհագրություն ==
Գտնվում է Փարիզ քաղաքից 520 կմ հարավ, Լիոն քաղաքից` 150 կմ հարավ, Պրիվա քաղաքից` 33 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1156 աշխատունակ (15-64 տարեկան) բնակիչ, որոնցից ակտիվ էին 886-ը, իսկ ոչ ակտիվները` 270։ Ակտիվության ցուցանիշը կազմում է 76,6 %։ 886 աշխատունակ մարդկանցից աշխատել է 786 անձ (420 տղամարդ և 366 կին)։ Գործազուրկ են եղել 100 անձ (43 տղամարդ և 57 կին)։ 270 անաշխատունակներից 77-ը եղել են աշակերտներ կամ ուսանողներ, 102-ը` թոշակառուներ, իսկ 91-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տորիտո

Տորիտո (իտալերեն՝ Toritto), Կոմունա Իտալիայում, գտնվում է Ապուլիա մարզի Բարի գավառում։
Բնակչությունը 8815 մարդ (2008 թվականի տվյալներով), բնակչության խտությունը 120 մարդ/կմ²։ Զբաղեցնում է 74 կմ² տարածք։ Փոստային ինդեքս՝ 70020։ Հեռախոսային կոդ՝ 080։
Բնակչության հովանավոր սուրբ համարվում է սուրբ Ռոկոն և Մարիամ Աստվածածինը։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախեսահամար՝ 080 3805323
Էլեկտրոնային փոստ՝ segretario@comune.toritto.ba.it
Պաշտոնական կայք՝ http://www.comune.toritto.ba.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Բորեց (գյուղ, Շիրինսկի շրջան)

Բորեց (ռուս.՝ Борец), գյուղ Ռուսաստանի Խակասիա հանրապետության Շիրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յոանդու

Յոանդու (էստ․՝ Joandu), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 17 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կորնիլովսկայա (Կավիչայի վտակ)

Կորնիլովսկայա (ռուս.՝ Корниловская), գետ Կամչատկա թերակղզի, Ռուսաստանում։ Գետի երկարությունը 35 կմ։ Թափվում է Կավիչա գետի աջ ափին՝ 32 կմ հեռավորության վրա։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը -19070000112120000013130


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տաղարան (2407)

Տաղարան (2407), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2407 թվի տակ։ Ձեռագիրը գրվել է 1642 թվականին Յոհան երեց գրիչի կողմից Շոշում։ Ստացողը եղել է Յոհան երեցը։ Գրված է թղթի վրա, որը ունի 12,2x9,5 չափս։ Ձեռագիրը կազմված է 354 թերթից։ Գրված է միասյուն, բոլորգրով։ Ունի տերունական 1 (տպագիր) մանրանկարներ։ Կազմը` կաշեպատ տախտակ դրոշմազարդ, աստառը՝ շերտազարդ մետաքս։ Հիշատակարաններ՝ գրչի՝ 183բ,348ա։


= = Բովանդակություն =
Չափաբերականք, Տաղք (Ներս․ Շնորհալի, Յովհ․ Երզնկացի, Ստ․ Սիւնեցի, Յոհան երեց գրիչ, նաև՝ հայատառ թուրքերեն)։


== Ծանոթագրություններ ==
Բագին (հանդես)

Անվան այլ կիրառումների համար տե՛ս՝ Բագին (այլ կիրառումներ)Բագին, գրականության և արվեստի հանդես։ ՀՀԴ բյուրոյի և Համազգային մշակութային միության կենտրոնական վարչության հրատարակություն։ Լույս է տեսնում 1962 թվականի հունվարից իբրև ամսագիր, 1989-1994 թվականներին՝ երկամսյա, իսկ 1994 թվականից՝ եռամսյա հանդես։ Հիմնադիրներն են Հայ Հեղափոխական Դաշնակցություն , 1996-ից՝ Համազգային կրթամշակութային կազմակերպության կենտրոնական վարչությունը։ Հիմնադիր խմբագիրներ՝ Կարօ Սասունի, խմբագիր՝ Պօղոս Սնապյան (1974 թվականից)։ Տպագրում է սփյուռքի գրական, մշակութային կյանքի մասին նյութեր, սփյուռքահայ և օտարերկրյա նշանավոր գրողների ստեղծագործություններ։
Ունեցել է բացառիկ համարներ՝ նվիրված Սարդարապատի, Մուսա լեռան և այլ հերոսամարտերին, Հայոց ցեղասպանությանը են։ 1990 թվականի սեպտեմբեր-դեկտեմբերի համարը նվիրված էր Ղարաբաղյան շարժմանը, իսկ 1993 թվականի սեպտեմբեր-դեկտեմբերի բացառիկ համարը՝ «Ես մի զարկն եմ քո կռվի» խորագրով՝ զոհված ազատամարտիկների հիշատակին։ 1996 թվականին «Բագին մատենաշար թիվ 1-ով» տպագրել է «Անկրկնելիներու ժամանակը» բացառիկ երկհատորյակը, ուտեղ ներկայացված են 300 զոհված ազատամարտիկների կենսագրությունները, լուսանկարները, նրանց մասին ակնարկները, բանաստեղծությունները և այլ նյութեր։
Հրատարակում է հայաստանյան, սփյուռքահայ և թարգմանաբար արաբ ու միջազգային ճանաչում ունեցող հեղինակների արձակ և չափածո ստեղծագործություններ, հայ միջնադարյան, նոր և նորագույն գրականության հարցերին նվիրված հոդվածներ և ոաումնասիրություններ։ Առանձին համարներ է նվիրել Սայաթ-Նովային, Ակսել Բակունցին, Համաստեղին, Հովհաննես Շիրազին, Պարույր Սևակին։
Գուլիկ

Գուլիկ, գետակ Թուրքիաում, Արածանիի ձախակողմյան վտակը։


== Ծանոթագրություններ ==
Թագուհի (շախմատ)

Անվան այլ կիրառումների համար տե՛ս՝ Թագուհի (այլ կիրառումներ)
Թագուհի (յունիկոդ` ♕♛), շախմատի ամենաուժեղ խաղաքարը։ Համարվում է, որ թագուհու նյութական արժեքը հավասար է մոտավորապես 9 զինվորի։ Թագուհին գերազանցում է նավակին և մեկ թեթև խաղաքարին (ձի կամ փիղ), զիջում է երկու նավակին և մոտավորապես հավասար է երեք թեթև խաղաքարի։


== Թագուհու քայլերը ==
Ժամանակակից շախմատում թագուհին կարող է տեղափոխվել ցանկացած դաշտ` հորիզոնական, ուղղահայաց և անկյունագծերով՝ միավորելով նավակի և փղի հնարավորությունները (պայմանով, որ ճանապարհին չկա այլ խաղաքար)։ Գտնվելով խաղատախտակի կենտրոնական դաշտերից մեկում՝ թագուհին միաժամանակ կարող է գրոհել մինչև 27 դաշտ, իսկ անկյունում՝ մինչև 21։
Շախմատի վաղ կանոններում (VI-VII դարեր) թագուհին կարող էր տեղաշարժվել ժամանակակից արքայի պես՝ ցանկացած հարևան դաշտ՝ հորիզոնական, ուղղահայաց կամ անկյունագծով։


== Թագուհին շախմատի պարտիայում ==
Պարտիայի սկզբում կողմերն ունեն մեկական թագուհի. սպիտակն զբաղեցնում է d1 դաշտը, սևը՝ d8։ Նախնական դիրքում թագուհիների զբաղեցրած դաշտերը նույն գույնի են, ինչ թագուհիները։ Այդ կապակցությամբ սկսնակներին սովորեցնելու նպատակով հաճախ է կիրառվում «թագուհին սիրում է իր գույնը» արտահայտությունը։
Համարվում է, որ սկզբնախաղում թագուհին զարգացնելիս պետք է զգույշ լինել, քանի որ այն, գտնվելով մրցակցի ճամբարում, կարող է դառնալ թեթև խաղաքարերի թիրախը։ Թագուհին իր հնարավորություններն ավելի լավ դրսևորում է միջնախաղում և վերջնախաղում։
Վերջնախաղերից շատերի կարևորագույն խնդիրն է զինվորի վերածումը թագուհու. այդ խնդրի հաջող լուծումը, որպես կանոն, վճռում է հանդիպման ելքը։ Խաղի կանոններում տախտակի վրա միաժամանակ գտնվող թագուհիների քանակի սահմանափակում չկա, հետևաբար, եղած մեկ թագուհուն տեսականորեն կարող են ավելանալ զինվորներից վերածված ևս ութը։ Գործնական պարտիաներում մեծ մասամբ տախտակի վրա հայտնվում է երկրորդ թագուհին։
Թագուհու վրա հարձակվելիս երբեմն օգտագործում են «գարդե» բառը, որն արտասանելը, սակայն, պարտադիր չէ։


== Թագուհին շախմատային խնդիրներում ==

Թագուհին առկա է շախմատային շատ խնդիրներում։ Տարածված է հետևյալ խնդիրը. շախմատի խաղատախտակի վրա ութ թագուհիները պետք է դասավորել այնպես, որ նրանք չգրոհեն միմյանց։ Մաթեմատիկական ճանապարհով ապացուցված է, որ գոյություն ունի այդ խնդրի լուծման 92 եղանակ։


== Ծանոթագրություններ ==


== Աղբյուրներ ==
Շախմատի կանոններ Archived 2015-01-28 at the Wayback Machine.
Շախմատի կանոններ
Փեգգի Ֆլեմինգ

Փեգգի Գեյլ Ֆլեմինգ  (անգլ.՝ Peggy Gale Fleming, հուլիսի 27, 1948(1948-07-27), Սան Խոսե, Կալիֆոռնիա, ԱՄՆ), ամերիկացի գեղասահորդուհի, որը 1968 թվականի Ձմեռային օլիմպիական խաղերում նվաճել է ոսկե մեդալ՝ կանանց մենապարում։ Բացի այդ նա աշխարհի եռակի և ԱՄՆի հնգակի չեմպիոն է։


== Կենսագրություն ==


=== Սպորտում ===
Ֆլեմինգը ծնվել է Կալիֆորնիա նահանգի Սան Խոսե քաղաքում, Դորիս Էլիզաբեթի և Ալբերտ Եվգին Ֆլեմինգի ընտանիքում։ Գեղասահքով Փեգին զբաղվեց բավական ուշ՝ մոտ ինը տարեկանում։ 1967 թվականին, երբ Փեգգին 12 տարեկան էր, նրա մարզիչ Մարկ Կլարեզոնը զոհվեց Sabena 548 ինքնաթիռի վթարից։ Նրա հետ միասին զոհվեցին նաև ԱՄՆ գեղասահքի հավաքականի բոլոր անդամները, որոնք թռչում էին մասնակցելու աշխարհի առաջնությանը։ Նրա հետագա մարզումներով սկսեց զբաղվել Կառլո Ֆասսին, որը երիտասարդ սպորտսմենուհու մեջ բացահայտեց ապագա «աստղին»։ Աղջիկը տոկունության, սառնասրտության,նուրբ արտիստիզմի և երաժշտականության ներդաշնակություն էր։ Նրա անսովոր ոճը թույլ տվեց հինգ անգամ կանգնելու ամենաբարձր պատվո աստիճանին ԱՄՆ և աշխարհի առաջնություններում։ 1968 թվականի Գրենոբլի Օլիմպիական խաղերում Փեգգին նվաճեց ոսկե մեդալ, չնայած այն բանին, որ ելույթ ունեցավ սխալներով։ Ինը մրցավարներից վեցը կատարման տեխնիկայի համար սպորտսմենուհուն տվեցին 5,9 գնահատական՝ հիմք ընդունելով նրա նախկին նվաճումները։


=== Սպորտից հետո ===
Ավարտելով սիրողական մրցակցությունը, Փեգի Ֆլեմինգը մի քանի տարի ճանապարհորդեց ԱՄՆ-ում `որպես հատուկ հրավիրված աստղ «Ice Follies» շոուում։ Նրան հրավիրվել են հեռուստատեսությունում աշխատելու, բայց առաջին երկու տարիներին հիմնականում մասնակցել է սառցե հատուկ ակնարկների, որոնք կազմակերպվում էին հեռուստատեսային ստուդիաներում։ Այդպիսի ֆիլմ-ակնարկներից մեկը նկարահանվել է ԽՍՀՄում (նկարահանումները տեղի են ունեցել Մոսկվայի, Լենինգրադի հին հուշարձանների ֆոնի վրա)։ Էկրանը ևս մեկ անգամ թույլ տվեց մոտիկից ցուցադրել հայտնի գեղասահորդուհու ոճի դրսևորման բոլոր առավելությունները։ Այնուհետև Փեգգի Ֆլեմինգը մոտ 20 տարի աշխատել է ABC (հեռուստաընկերություն)ում որպես մեկնաբան։ 1970 թվականին նա ամուսնացավ մաշկաբան Գրեգ Ջեքինսի հետ։ Նրանք ապրում են Սան Ֆրանցիսկոյի մերձակայքում։ Զույգը ունի երկու որդի և երեք թոռ։ ամուսինները ունեն նաև խաղողի այգիներ, Կալիֆոռնիայում զբաղվում են գինեգործությամբ։ Նրանք արտադրում են գինիներ այնպիսի ապրանքանիծերից ինչպիսիք են «Choreography Cabernet» և «San Francisco Bay Syrah Rosé»-ը։ Իսկ «Victories Rosé» գինու վաճառքից առաջացած եկամուտը փոխանցվում է բարեգործությանը՝ ուղղված կրծքագեղձի քաղցկեղի հետազոտմանը։


== Սպորտային նվաճումներ ==


== Մրցանակներ և պարգևներ ==
ABC's Wide World of Sports Athlete of the Year, 1967
2003թ․ Վինս Լոմբարդի քաղցկեղի հիմնադրամի «Լոմբարդի գերազանցության մրցանակ»։ Մրցանակը ստեղծվել է մարզիչ Լոմբարդիի ժառանգությունը հարգելու համար և ամեն տարի պարգևատրվում է այն անհատը, ով օրինակ է բերում մարզչի ոգին։


== Տես նաև ==
Ձմեռային օլիմպիական խաղեր 1964


== Ծանոթագրություններ ==
Անդիյի (Ծովափնյա Շարանտի գավառ)

Անդիյի (ֆր.՝ Andilly), համայնք Ֆրանսիայի Պուատու Շարանտա մարզի Ծովափնյա Շարանտի գավառում։ Մտնում է Մարան կանտոնի կազմի մեջ։ Հանդիսանում է Լա Ռոշել շրջանը։
Համայնքի INSEE կոդ՝ 17008։


== Բնակչություն ==
Համայնքի բնակչությունը 2010 թվականին կազմում էր 1980 մարդ։


== Տնտեսություն ==
2010 թվականի տվյալներով 1328 աշխատունակ տարիքի մարդկանցից (15-64 տարեկան) 1025-ը տնտեսապես ակտիվ էին, 303-ը անգործունակ (ակտիվության ցուցանիշը 77.2 %, 1999 թվականին եղել է՝ 74.2 %)։ 1025 աշխատունակ բնակիչներից 939-ը աշխատում էին (502 տղամարդ և 437 կին), անաշխատանք էին 86-ը (43 տղամարդ և 43 կին)։
303 անգործունակ մարդկանցից 84-ը աշակերտներ կամ ուսանողներ են, 141-ը թոշակառու, 78-ը անաշխատունակ էին այլ պատճառներով.


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ․ Անդիյի (ֆր.)
Մարիա Կոնոպնիցկա

Մարիա Կոնոպնիցկա (լեհ.՝ Maria Konopnicka, մայիսի 23, 1842(1842-05-23)[…], Սուվալկի, Augustów Governorate, Լեհական թագավորություն, Ռուսական կայսրություն - հոկտեմբերի 8, 1910(1910-10-08)[…], Լվով, Ցիսլեյտանիա, Ավստրո-Հունգարիա), լեհ արձակագիր, բանաստեղծուհի, հրապարակախոս։


== Կենսագրություն ==
Ծնվել է 1842 թվականի մայիսի 23-ին Սուվալկի քաղաքում։ Նրա հայրը՝ Ժոզեֆ Վոլնսովսկին, իրավաբան է եղել։ Կոնոպնիցկան ստացել է տնային կրթություն։
Այնուհետև մեկ տարի (1855-1856 թվականներ) սովորել է գիշերօթիկ դպրոցում։ Նա իր առաջին քայլը որպես գրող կատարել է 1862 թվականին «Ձմռան առավոտյան» (W zimowy poranek) ստեղծագործությամբ։ Կոնոպնիցկան հայտնություն է ձեռք բերել «Սարերում» (W górach) ստեղծագործությամբ, որը հրատարակվել է 1876 թվականին։
Ամուսնացել է 1862 թվականին՝ վաղ տարիքում, իրենից 12 տարի մեծ Ջարոսլոու Կոնոպնիցկիի հետ։ Նրանք ունեցան 6 երեխաներ, սակայն նրանց ամուսնությունը հաջողված չէր, քանի որ Կոնոպնիցկայի ամուսինը չէր ընդունում բանաստեղծի կարիերան։
Ընկերներից մեկին ուղղված նամակում իրեն նկարագրել է, որպես «ընտանիք չունեցող», և «վանդակում փակված թռչուն»։ Այսպիսով հեռացավ իր ամուսնուց և գնաց Ուրսու՝ շարունակելու բանաստեղծի կարիերան։ Սակայն այդ բաժանումը օրենքով չէր, և նա իր հետ տանում էր իր երեխաներին։ Նա տեղափոխվեց Ուորսոու 1878 թվականին, սակայն 1890-1903 թվականներին նա ապրել է արտասահմանում։ Նա նաև շրջագայել է Եվրոպայով։ Նրա առաջին ճամփորդությունը եղել է դեպի Իտալիա, 1883 թվականին։
Նրա կյանքը բնութագրվել է որպես մրրիկ, արտամուսնական ռոմանսներ, մտավոր հիվանդություններ և մարդկային կորուստներ ընտանիքում և այլն։
1880 թվականների նրա գործերը մեծ ճանաչում գտան Լեհաստանում։ 1884 թվականից նա սկսել է գրել մանկական գրականություն։
Կոնոպնիցկան մահացել է 1910 թվականին Ուկրաինայի Լվով քաղաքում հոկտեմբերի 8-ին։


== Ստեղծագործություններ ==
Կոնոպնիցկայի ստեղծագործության հիմնական թեման, որ գյուղական ու քաղաքային չքավորության կյանքն է, ի հայտ է եկել դեռևս բանաստեղծությունների առաջին ժողովածուում։ Պրոլետարիատի կյանքին, լեհական ազգային-ազատագրական պայքարի պատմությանն են նվիրված «Ճանապարհին» (1893 թվական), «Նովելներ» (1897 թվական), «Նորմանդական ափին» (1904 թվական) պատմվածքների ժողովածուները, լեհ գյուղացի վտարանդիների ճակատագրին՝ «Պան Բալցերը Բրազիլիայում» (հրատարակվել է 1910 թվականին) պոեմը։
Մարիան լեհական ռեալիստական գրականության խոշոր վարպետ է։


== Ծանոթագրություններ ==


== Գրականություն ==
Jan Baculewski, Śladami życia i twórczości Marii Konopnickiej, Ludowa Spółdzielnia Wydawnicza, Warszawa, 1966
Grażyna Borkowska, Małgorzata Czermińska, Ursula Phillips, Pisarki polskie od średniowiecza do współczesności, Gdańsk, 2000, ISBN 83-87316-74-1.
Alina Brodzka, Maria Konopnicka, „Wiedza Powszechna”, Warszawa, 1975
Konopnicka wśród jej współczesnych: szkice historycznoliterackie, „Czytelnik”, Warszawa, 1976
Krzysztof Tomasik, Homobiografie. Pisarki i pisarze polscy XIX i XX wieku, Wydawnictwo Krytyki Politycznej, Warszawa 2008, ISBN 978-83-61006-20-6.
Jan Baculewski.  Konopnicka z Wasiłowskich Maria Stanisława / Polski Słownik Biograficzny.— Wrocław — Warszawa — Kraków, 1967.— tom ХІІІ/4, zeszyt 59.— S. 576-81
Ենդյա

Ենդյա (էստ․՝ Jändja), գյուղ Էստոնիայի Յարվամաա նահանգի Տյուռի շրջանում։
2011 թվականի տվյալներով գյուղում բնակվում էր 50 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էթիեն Բաքրո

Էթիեն Բաքրո (ֆր.՝ Étienne Bacrot; 22 հունվարի 1983, Լիլ, Ֆրանսիա), ֆրանսիացի շախմատիստ, գրոսմայստեր (1997), ներկայումս՝ համար 2 շախմատիստը Ֆրանսիայում (Մաքսիմ Վաշիե-Լագրավից հետո)։ Ֆրանսիայի վեցակի չեմպիոն։


== Կենսագրություն ==
Շախմատ սկսել է խաղալ 4 տարեկանում, արդեն 10-ում հաղթել է բազմաթիվ պատանեկան մրցաշարերում։ 1996-ին՝ 13 տարեկանում առավելության է հասել աշխարհի նախկին չեմպիոն Վասիլի Սմիսլովի նկատմամբ։ Գրոսմայստեր է դարձել 14 տարեկան և 2 ամսական հասակում։ Այդ պահին նա դարձել է աշխարհի ամենաերիտասարդ գրոսմայստերը (նույն թվականի դեկտեմբերին նրա նվաճումը գերազանցել է ուկրաինացի Ռուսլան Պոնոմարյովը)։ Հաղթել է բազմաթիվ խոշոր մրցաշարերում։ 2004 թվականին առաջին անգամ հաղթահարել է վարկանիշային 2700 միավորը, իսկ 2005-ի հունվարին դարձել է ֆրանսիացի առաջին շախմատիստը, որը մտել է աշխարհի լավագույն տասնյակ։
1990-ականների վերջին մարզվել է աշխարհի 13-րդ չեմպիոն Գարի Կասպարովի նախկին մարզիչ Ալեքսանդր Նիկիտինի մոտ։
2006-ին, համաշխարհային 37-րդ օլիմպիադայում 8 հնարավորից վաստակելով 6 միավոր՝ նվաճել է անհատական բրոնզե մեդալ։ Այդ մարցաշարում նրա նշանակալից հաղթանակներից մեկը ամերիկացի Գատա Կամսկու նկատմամբ էր։
Ֆրանսիայի վեցակի չեմպիոն է. 1999-2003-ին՝ հինգ տարի անընդմեջ, այնուհետև՝ 2008-ին, ընդ որում, նա եղել է Ֆրանսիայի ամենաերիտասարդ չեմպիոնը՝ առաջնությունում հաղթելով 16 տարեկանում։
Բաքրոն ունի Ալեքսանդր անունով որդի Նատալի Բոննաֆուայից։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Էթիեն Բաքրոյի անձնական քարտը ՖԻԴԵ-ի կայքում (անգլ.)
Էթիեն Բաքրոյի պարտիաները chessgames.com կայքում
Էթիեն Բաքրոյի պաշտոնական կայքը Archived 2007-12-31 at the Wayback Machine. (ֆր.) (անգլ.)
Վեյրե (համայնք)

Վեյրե (հոլ.՝ Veere ( արտասանություն)), համայնք Նիդերլանդների Զեյլանդ մարզում։ Տարածքը 132,94 կմ² է, բնակչությունը՝ 22.037 (2011 թ.)։ Մեկ շնչի տարեկան միջին եկամուտը 13.000 եվրո է։
Ստյու

Ստյու (անգլ.՝ stew), ճաշատեսակների խմբի անգլերեն անվանում, որոնք մոտ են ռագուին՝ պատրաստված պինդ սննդամթերքներից, որոնք շոգեխաշվում են հեղուկի մեջ, ինչը հետագայում ծառայում է որպես սոուս։ 


== Տեսակներ ==
Որպես բաղադրիչ կարող են լինել բանջարեղենների ցանկացած համադրություն (օրինակ՝ գազար, կարտոֆիլ, լոբի, քաղցր պղպեղ, լոլիկ և այլն), մսամթերք և համեմունքներ։ Դանդաղ պատրաստման համար անհրաժեշտ է կոշտ միս, օրինակ՝ տավարի։ Բացի այդ, կարելի է օգտագործել թռչնամիս, ծովամթերք և երշիկ։ Շոգեխաշման համար կարելի է օգտագործել ինչպես ջուր, այնպես էլ սպիրտային խմիչքներ, օրինակ՝ գինի կամ գարեջուր։ Սովորաբար պատրաստում են մեղմ կրակի վրա, որը թույլ է տալիս, որ բույրերը մանրամասն խառնվեն։
Ստյուն նման է ապուրին. դրանց միջև հստակ սահման չկա, չնայած ստյուն առանձնանում է ավելի խիտ բաղադրությամբ և ավելի երկար պատրաստմամբ։
Դասական ստյուն իռլանդական հայտնի ռագուն է, որը լայն ճանաչում է ստացել Բրիտանական կղզիների սահմաններից դուրս Ջերոմ Կլապկա Ջերոմի «Երեքը նավակում՝ չհաշված շունը» վեպի շնորհիվ։


== Պատկերասրահ ==

		


== Տես նաև ==
Ռագու
Այնտոպֆ
Գուլյաշ
Չոլնտ


== Ծանոթագրություններ ==


== Արտաքին հղումներ ==
Այրիթ ստյու
Գինես ստյու(չաշխատող հղում)
Իռլանդական ստյու Koolinar.ru-ում(չաշխատող հղում)
Ռեստորանային քննադատություն Коммерсантъ.
Պադաժրեկա

Պադաժրեկա (ռուս.՝ Педажрека), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Մեգրա գետի աջ ափում՝ 58 կմ հեռավորության վրա։ Գետի երկարությունը 33 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Օնեժսկի ավազանն է, ենթաավազանը՝ Սվիրի։ Գետի ջրատնտեսային տեղամասը Նևի գետն է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100612102000017772
Հիդրոլոգիական ուսումնասիրությունների կոդը - 102001777
Ավազանի կոդը - 01.04.01.006
Հիդրոլոգիական ուսումնասիրությունների հատորի համարը - 2
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հաղորդիչ ուղիներ

Հաղորդիչ ուղիներ, կենտրոնական նյարդային համակարգում խիտ դասավորված նյարդաթելիկներ, որոնք համախմբված են մորֆոլոգիական կառուցվածքի և ֆունկցիայի ընդհանրությամբ։ Ըստ ֆունկցիայի տարբերում են՝  
ա․ ասոցիացիnն (կապակցական) հաղորդիչ ուղիներ, որոնք գլխուղեղի միևնույն կիսագնդի կեղևի տարբեր բաժինները կապում են միմյանց հետ,  
բ․ կոմիսուրային (կպուկային) հաղորդիչ ուղիները միացնում են գլխուղեղի երկու կիսագնդերը և ապահովում նրանց համատեղ գործունեությունը,  
գ. պրոյեկցիոն (ուրվագծային) հաղորդիչ ուղիները լինում են կենտրոնախույս (շարժիչ կամ վարընթաց), որոնք նյարդային ազդակները կենտրոնից հաղորդում են ծայրամաս, և կենտրոնաձիգ (զգացող կամ վերընթաց), որոնք արտաքին և ներքին միջավայրից ընկալած գրգիռները հաղորդում են կենտրոնական նյարդային համակարգին։
Հիմնական կենտրոնախույս հաղորդիչ ուղիներն են՝ բրգային ուղիները, որոնք գլխուղեղի կեղևի բրգային բջիջները (շարժիչ գոտի) միացնում են գլխուղեղային (դիմային, ակնաշարժ) և ողնուղեղային նյարդերի բջիջների հետ։ Վեստիբուլա-ողնուղեղային հաղորդիչ ուղիները հավասարակշռության օրգաններից ազդակները հաղորդում են շարժիչ բջիջներին։ Կենտրոնաձիգ հաղորդիչ ուղիներից են ցավային և ջերմային զգացողության, խոր զգացողության, ուղեղիկային, տեսողական, լսողական և այլ ուղիները։
(3221) Չանգշի

(3221) Չանգշի (անգլ.՝ Changshi), աստերոիդ աստերոիդների հիմնական գոտում։ Հայտնաբերվել է 1981 թվականի դեկտեմբերի 2-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,203866 ա. մ., առավելագույնը մոտենում է 1,8642 ա. մ. հեռավորության վրա և հեռանում 2,5435 ա. մ.։ Արեգակի շուրջ մեկ ամբողջական պտույտ է կատարում 1195,02 երկրային օրվա ընթացքում, իր ուղեծրով շարժվելով միջինում 0,301249 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3221) Չանգշի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)